प्रचण्डले भारतमा दिएका अभिव्यक्ति र उनको शैलीका कारण नेकपाभित्र माधव नेपाल, झलनाथ खनाल समुह सशंकीत भएको छ । ओली आफैं पनि शंकामा छन् । कहिलेकाहीँ उनलाई हतारमा एकीकरण गरेको भन्ने सुझाव आउने गरेको छ । पछिल्लो समय ओलीले चीनसँगका हरेक सहमतिलाई गति दिने प्रयास भइरहेका बेला भारतले प्रचण्डमार्फत नेकपामा खेल्न थालेको हो । एकताका प्रक्रियामा आएका ह्रासको कारण पनि त्यहि रहेको उच्च स्रोतहरूले दाबी गरेका छन् । ओलीसँग सम्बन्ध विग्रिएका बेला भारतको प्रस्तावका आधारमा नै प्रचण्डले सरकार सम्हालेका थिए, जसलाई कांग्रेसको समर्थन थियो । तत्कालिन माओवादी र कांग्रेसको गठजोडले तत्कालिन एमालेलाई कमजोर बनाउने अपेक्षालाई नेपाली जनताले असफल बनाएपछि झस्किएका प्रचण्डले पत्तासाफ हुने अवस्था देखेपछि ओलीलाई फकाएका थिए ।
